Príloha č. 1 – Vyhlásenie žiadateľa

**Vyhlásenia žiadateľa o splnení podmienok účasti**

**v Schéme na podporu malého a stredného podnikania v SR**

(*schéma pomoci de minimis)*

**Obchodné meno:**

**IČO**:

**Miesto podnikania/Sídlo**:

**Meno a priezvisko** (oprávnená osoba/štatutárny zástupca):

**Dátum narodenia**:

**Adresa bydliska** (oprávnená osoba/štatutárny zástupca):

1. Vyhlasujem, že spĺňam/spoločnosť spĺňa definíciu MSP ku dňu podania žiadosti v rámci

Schémy na podporu malého a stredného podnikania (schéma pomoci de minimis) v

zmysle definície uvedenej v prílohe I Nariadenia Komisie (EÚ) č. 651/2014 zo 17. júna 2014

o vyhlásení určitých kategórií pomoci za zlučiteľné s vnútorným trhom podľa článkov 107

a 108 zmluvy.

2. Vyhlasujem[[1]](#footnote-1), že ako fyzická osoba oprávnená vykonávať podnikateľskú činnosť som

nebol/a právoplatne odsúdený/á za trestný čin hospodársky, trestný čin proti majetku

alebo iný trestný čin spáchaný úmyselne, ktorého skutková podstata súvisí s predmetom

podnikania, resp. že sa na mňa hľadí, akoby som nebol/a odsúdený/á v zmysle

ustanovenia § 92 a/alebo ustanovenia § 93 zákona č. 300/2005 Z. z. Trestný zákon v znení

neskorších predpisov.

3. Vyhlasujem[[2]](#footnote-2), ako štatutárny orgán/člen štatutárneho orgánu právnickej osoby, že som

nebol/a právoplatne odsúdený/á za trestný čin hospodársky, trestný čin proti majetku

alebo iný trestný čin spáchaný úmyselne, ktorého skutková podstata súvisí s predmetom

podnikania, resp. že sa na mňa hľadí, akoby som nebol/a odsúdený/á v zmysle

ustanovenia § 92 a/alebo ustanovenia § 93 zákona č. 300/2005 Z. z. Trestný zákon v znení

neskorších predpisov.

4. Vyhlasujem[[3]](#footnote-3), že žiadateľ ako právnická osoba, nebol právoplatne odsúdený v zmysle

zákona č. 91/2016 Z. z. o trestnej zodpovednosti právnických osôb a o zmene a doplnení

niektorých zákonov v znení neskorších predpisov.

5. Vyhlasujem, že nie som/spoločnosť nie je dlžníkom voči štátu (t. j. nemá nevysporiadané

daňové odvody, evidované nedoplatky poistného na zdravotné poistenie, sociálne

poistenie a príspevkov na starobné dôchodkové sporenie).

6. Vyhlasujem, že nie je voči mne/spoločnosti vedené konkurzné konanie, nie som/

spoločnosť nie je v konkurze, v likvidácii, v reštrukturalizácii a nebol proti mne/spoločnosti

zamietnutý návrh na vyhlásenie konkurzu pre nedostatok majetku.

7. Vyhlasujem, že voči mne/spoločnosti nie je vedený výkon rozhodnutia (napr. podľa

zákona č. 233/1995 Z. z. o súdnych exekútoroch a exekučnej činnosti (Exekučný

poriadok) a o zmene a doplnení ďalších zákonov v znení neskorších predpisov, a/alebo

zákona č. 563/2009 Z. z. o správe daní (daňový poriadok) a o zmene a doplnení

niektorých zákonov v znení neskorších predpisov.

8. Vyhlasujem, že som neporušil/spoločnosť neporušila zákaz nelegálnej práce a

nelegálneho zamestnávania v predchádzajúcich piatich rokoch.

9. Vyhlasujem, že v súvislosti s tými istými oprávnenými výdavkami mi/spoločnosti nebola

poskytnutá žiadna iná štátna pomoc alebo iná minimálna pomoc, ktorou by došlo k

prekročeniu maximálnej výšky pomoci v prípade schválenia žiadosti v rámci Schémy na

podporu malého a stredného podnikania v SR (schéma pomoci de minimis).

10. Vyhlasujem, že poskytnutá pomoc nebude použitá v odvetviach hospodárstva, na ktoré

sa pomoc v súlade s ustanovením článku 1 ods. 1 Nariadenia komisie (EÚ) č. 1407/2013 z

18. decembra 2013 o uplatňovaní článkov 107 a 108 Zmluvy o založení EÚ na pomoc *de*

*minimis,* Úradný vestník Európskej únie, L 352, 24. december 2013, s. 1 – 8 (ďalej len

„Nariadenie komisie (EÚ) č. 1407/2013“) nevzťahuje a to:

a) v sektore rybolovu a akvakultúry, na ktoré sa vzťahuje nariadenie Európskeho

parlamentu a Rady (EÚ) č. 1379/2013 z 11. decembra 2013 o spoločnej organizácii

trhov s produktmi rybolovu a akvakultúry, ktorým sa menia nariadenia Rady (ES) č.

1184/2006 a (ES) č. 1224/2009 a zrušuje nariadenie Rady (ES) č. 104/2000 (Ú. v. EÚ L

354, 28.12.2013, s. 1 - 21);

b) v oblasti prvovýroby poľnohospodárskych výrobkov;

c) v sektore spracovania a marketingu poľnohospodárskych výrobkov, a to v týchto

prípadoch:

i. ak je výška pomoci stanovená na základe ceny alebo množstva takýchto

výrobkov kúpených od prvovýrobcov alebo výrobkov umiestnených na trhu

príslušnými podnikmi,

ii. ak je pomoc podmienená tým, že bude čiastočne alebo úplne postúpená

prvovýrobcom;

d) na činnosti súvisiace s vývozom do tretích krajín alebo členských štátov, konkrétne

pomoci priamo súvisiacej s vyvážanými množstvami, na zriadenie a prevádzkovanie

distribučnej siete alebo inými bežnými výdavkami súvisiacimi s vývoznou činnosťou;

e) v prípade pomoci, ktorá je podmienená uprednostňovaním používania domáceho

tovaru pred dovážaným.

11. Vyhlasujem, že nepatrím (resp. spoločnosť nepatrí) do skupiny podnikov, ktoré sú

považované za jediný podnik podľa článku 2 ods. 2 Nariadenia komisie (EÚ) č.

1407/2013. V opačnom prípade predložím údaje o prijatej pomoci de minimis počas

predchádzajúcich dvoch fiškálnych rokov a počas prebiehajúceho fiškálneho roku, za

všetkých členov skupiny podnikov, ktoré s mojim podnikom tvoria jediný podnik, a to aj

od iných poskytovateľov pomoci alebo v rámci iných schém pomoci *de minimis.*

12. Vyhlasujem, že mám/spoločnosť má vysporiadané finančné vzťahy so štátnym

rozpočtom.

13. Vyhlasujem, že sa voči mne/spoločnosti neuplatňuje vrátenie štátnej pomoci na základe

rozhodnutia Komisie, ktorým bola táto štátna pomoc označená za neoprávnenú a

nezlučiteľnú s vnútorným trhom.

14. Vyhlasujem, že údaje uvedené v žiadosti v rámci Schémy na podporu malého a

stredného podnikania v SR (schéma pomoci de minimis) a v prílohách sú úplné, pravdivé

a správne.

**Dňa: .....................** 4**Meno a priezvisko: .................................................................. Podpis:...............................**

4Za každého člena štatutárneho orgánu právnickej osoby na základe spôsobu konania v mene spoločnosti.

Uplatňuje sa vo vzťahu k vyhláseniu za právnickú ako aj fyzickú osobu podnikateľa.

1. Vyhlásenie relevantné len pre fyzickú osobu podnikateľa. [↑](#footnote-ref-1)
2. Vyhlásenie sa vzťahuje na všetkých členov štatutárneho orgánu právnickej osoby [↑](#footnote-ref-2)
3. Vyhlásenie relevantné len pre právnickú osobu. [↑](#footnote-ref-3)